Swarthaak

Die Swarthaak (Senegalia  mellifera) is 'n algemene doringboom in Afrika. Die naam mellifera verwys na die boom se soetgeurige bloeisels en heuning. Die hout word pikswart as dit geolie word. Die boom staan in Engels as die Blackthorn bekend. Dit is gelys as nie bedreigd.ILDIS LegumeWeb In Suid-Afrika is die spesie inheems in Gauteng, Limpopo, Noord-Kaap, Noordwes en die Vrystaat. Buite Suid-Afrika is die boom inheems in Angola, Botswana, Djiboeti, Egipte, Eritrea, Eswatini, Ethiopië, Jemen, Kenia, Mosambiek, Namibië, Saoedi-Arabië, Somalië, Soedan, Tanzanië, Tsjad, Uganda, Zambië en Zimbabwe.

Die boom se FSA-nommer is 176.https://www.treetags.co.za/national-list-of-indigenous-trees/

 Verspreiding 
Die Swarthaak kom in die droë gebiede van Afrika en die Arabiese Skiereiland voor.

 Eienskappe 
Die Swarthaak kan as 'n meerstammige bos van tot sewe meter hoog met 'n min of meer tregtervormige kroon groei, of as 'n boom met 'n enkele stam wat tot nege meter hoog kan word. Dit kan 'n ondeurdringbare bos vorm. In sommige dele van Afrika word dit as 'n indringer beskou omdat dit landbougrond kan binnedring en oor groot gebiede kan versprei.

 Gebruike 
duimnael|links|190px|Bloeiwyses
In Afrika word die boom vir omheining, veevoer en die bou van hutte gebruik. Dit blomme is 'n bron van nektar vir heuning-produserende bye. Die hout is ook gesog vir brandstof en die maak van houtskool.Trees of Kenya, Tim Noad and Ann Birnie (1989) 

 Dieregebruike 
Die boom is 'n belangrike voedselbron vir beeste en wilde diere, veral in die droë gebiede van Afrika. Die blare en jong takke is besonder voedsaam en bevat 'n hoë persentasie proteïene. Die blomme word dikwels deur koedoes gevreet. Diere soos olifante, swartrenosters, kameelperde en elande vreet graag die blare.

 Subspesies 
 Senegalia mellifera subsp. detinens (Burch.) Kyal. & Boatwr.
 Senegalia mellifera subsp. mellifera

 Sien ook 
 Alfabetiese lys van Suid-Afrikaanse bome

 Verwysings 

 Bronne 
 REDLIST Sanbi
 Plants of the World Online

 Eksterne skakels 
 Acacia mellifera Foto's (Google Beelde)

Kategorie:Bome van Afrika
Kategorie:Senegalia
Kategorie:Medisinale plante
Kategorie:Flora van Angola
Kategorie:Flora van Botswana
Kategorie:Flora van Djiboeti
Kategorie:Flora van Egipte
Kategorie:Flora van Eritrea
Kategorie:Flora van Eswatini
Kategorie:Flora van Ethiopië
Kategorie:Flora van Jemen
Kategorie:Flora van Kenia
Kategorie:Flora van Mosambiek
Kategorie:Flora van Namibië
Kategorie:Flora van Saoedi-Arabië
Kategorie:Flora van Somalië
Kategorie:Flora van Soedan
Kategorie:Flora van Suid-Afrika
Kategorie:Flora van Tanzanië
Kategorie:Flora van Tsjad
Kategorie:Flora van Uganda
Kategorie:Flora van Zambië
Kategorie:Flora van Zimbabwe